Η Συμβολή της Ακτινολογίας στην Ιατροδικαστική
Creators: name: Σαραντινού, Αικατερίνα Νικολάου
Publisher: name: Aristotle University of Thessaloniki
Year: 2024
Subjects: Ακτινολογία
Ιατροδικαστική
Ιατροδικαστική Απεικόνιση
Radiology
Forensic Medicine
Forensic Imaging

description: Η παρούσα πτυχιακή εργασία πραγματεύεται τη συμβολή της ακτινολογίας στην ιατροδικαστική έρευνα, ο επιστημονικός κλάδος αυτός περιγράφεται με τον όρο “FORENSIC RADIOLOGY”. Ήδη κατά το έτος 1898 πραγματοποιείται η πρώτη ακτινογραφία σε πτώμα με σκοπό τη διαλεύκανση μιας δολοφονίας. Φυσικά η ακτινολογία είναι ένας από τους πλέον αναπτυσσόμενους κλάδους της ιατρικής επιστήμης που με τη χρήση της τεχνολογίας μπορεί να δώσει απαντήσεις σε διαγνωστικά αδιέξοδα, τόσο σε πάσχοντες ασθενείς, όσο και σε μη ζώντες οργανισμούς βοηθώντας τους ιατροδικαστές στην έρευνά τους με σκοπό την ανεύρεση της αιτίας που προκάλεσε το θάνατο. Ήδη από το 1970 χρησιμοποιείται η αξονική τομογραφία σε θανούντες, με την πρόοδο της τεχνολογίας να έχει οδηγήσει πλέον στην τρισδιάστατη απεικόνιση και να δίνει πληροφορίες για την ποιότητα, το βάθος των τραυμάτων και να γίνεται εκτίμηση για την προέλευση του οργάνου που τα προκάλεσε. Σκοπός της παρούσας εργασίας είναι να ορίσει την ακτινοδιαγνωστική ως ιατρικό κλάδο και να βοηθήσει τον αναγνώστη να καταλάβει τη χρησιμότητά της τόσο σε καθαρά διαγνωστικό/ παθολογικό όσο και σε ιατροδικαστικό επίπεδο, αναλύοντας ορισμένες βασικές αρχές λειτουργίας των μηχανημάτων που χρησιμοποιεί και την πληροφορία που προκύπτει από τις εικόνες που τα μηχανήματα αυτά παράγουν . Πιο αναλυτικά αναφέρονται στο γενικό μέρος της παρούσας εργασίας οι βασικές αρχές λειτουργίας των ακτινογραφιών, του υπερηχογραφήματος, του αξονικού τομογράφου και του μαγνητικού τομογράφου. Στη συνέχεια γίνεται μια προσπάθεια να οριστεί η ιατροδικαστική ως επιστημονικός κλάδος και γίνεται μια σύντομη ιστορική αναδρομή σε αυτήν. Η παρούσα βιβλιογραφική εργασία χρησιμοποιεί τα επιστημονικά δεδομένα που έχουν προκύψει από έρευνες σε πτώματα με τη χρήση της ακτινολογικής απεικόνισης, με σκοπό να εκτιμηθεί η βοήθεια που παρέχει η ακτινολογία στην εξαγωγή ασφαλών συμπερασμάτων με στόχο την εύρεση της αιτίας θανάτου, σε συνεκτίμηση με τα ευρήματα από τη νεκροτομή. Στην πορεία της εργασίας αναλύονται τα πρωτόκολλα και οι βασικές αρχές της PMCT, της PMCTA, PMUS, PMX-RAY και PMMR- PMMRA, PMMRS. Στην εργασία περιέχονται εικόνες από εξετάσεις που πραγματοποιήθηκαν σε ασθενείς του νοσοκομείου ΠΓΝΘ ΑΧΕΠΑ με σκοπό την ανάδειξη της χρησιμότητας της ακτινολογίας στην τελική διάγνωση και στο τέλος παρέχονται οι εικόνες από πτώματα σε περιστατικά που έγινε αξονική τομογραφία προκειμένου οι ιατροδικαστές να τα συνεκτιμήσουν με τα ευρήματα από τη νεκροτομή για να διεξαχθούν ασφαλέστερα συμπεράσματα για το αίτιο , το μέσο και το μηχανισμό που προκάλεσε το θάνατο. Σαν συμπέρασμα της έρευνας προκύπτει ότι η συμβολή της ακτινολογίας στην ιατροδικαστική είναι σημαντική, ειδικά σε περιπτώσεις στις οποίες δεν μπορεί να πραγματοποιηθεί νεκροτομή για διάφορους λόγους (θρησκευτικούς, κ.α.), σαφώς όμως με τους περιορισμούς που παρουσιάζονται κατά τη διεξαγωγή απεικονιστικών εξετάσεων σε θανούντες οργανισμούς και δεν μπορεί να αντικαταστήσει σε καμία περίπτωση πλήρως την κλασική νεκροτομή.
description: This thesis deals with the contribution of radiology to forensic investigation, this discipline is described by the term "FORENSIC RADIOLOGY". Already in the year 1898, the first radiography of a corpse was performed in order to solve a murder. Of course, radiology is one of the most developing branches of medical science which, with the use of technology, can provide answers to diagnostic deadlocks, both in suffering patients and in non-living organisms, assisting forensic scientists in their investigation in order to find the cause of death. As early as 1970, CT scans have been used in mortal remains, with advances in technology now leading to three-dimensional imaging and providing information on the quality, depth of wounds and an assessment of the origin of the organ that caused them. The purpose of this paper is to define radiology as a medical discipline and to help the reader understand its usefulness both at a purely diagnostic/pathological and forensic level, by analyzing some basic principles of operation of the machines used and the information obtained from the images produced by these machines. The general part of this paper describes in more detail the basic principles of the operation of X-rays, ultrasound, CT and MRI. Then an attempt is made to define forensic medicine as a scientific discipline and a brief historical review of it is given. This literature review uses the scientific data obtained from investigations of cadavers using radiological imaging to assess the assistance radiology provides in drawing firm conclusions with a view to finding the cause of death, in conjunction with the findings from the autopsy. The protocols and basic principles of PMCT, PMCTA, PMUS, PMX-RAY and PMMR - PMMRA, PMMRS are discussed in the course of the paper. The paper contains images of examinations performed on patients at the hospital of the PNTH AHEPA hospital in order to demonstrate the usefulness of radiology in the final diagnosis and at the end the images of cadavers in cases where CT scan was performed are provided in order for the forensic pathologists to consider them with the findings from the autopsy in order to conduct safer conclusions about the cause, the means and the mechanism that caused the death. The conclusion of the research is that the contribution of radiology in forensic medicine is important, especially in cases where an autopsy cannot be performed for various reasons (religious, etc.), but clearly with the limitations that occur when conducting imaging examinations in dying bodies and cannot in any case fully replace the classic autopsy.